stanford-oval/wikipedia huggingface dataset:
Der Tagesspiegel

| Der Tagesspiegel |
| --- | --- |


Lehtityyppi:  sanomalehti
Julkaisija:  Verlagsgruppe Georg von Holtzbrinck
ISSN:  ISSN 1865-2263
Levikki:  135 000 (2006)
Perustettu:  1945
Kotikunta:  Berliini
Kotimaa:  Saksa
Ilmestymistiheys:  päivittäin
Kieli:  saksa
Aiheesta muualla
www.tagesspiegel.de
Der Tagesspiegel (suom. Päivän peili; motto: ”rerum cognoscere causas” eli ”tietää asioiden syyt”) on päivittäin ilmestyvä saksalainen sanomalehti. Lehti on poliittiselta linjaltaan vasemmistoliberaali, talouspoliittiselta linjaltaan se edustaa lähinnä markkinaliberalismia. Lehti on perustettu 27. syyskuuta 1945. Sen toimitus on  Berliinissä, lähellä Berliinin muurin entistä sijaintipaikkaa. Vuonna 2006 lehden levikki oli 135 000.
Der Tagesspiegel yhdistetään edelleen erityisesti kaupungin länsiosaan, sillä Berliinin saarto lopetti sen levittämisen Itä-Berliinissä ja Brandenburgissa 1948.
Uuden ulkoasun myötä lehti sai 2000-luvun alkuvuosina lisää väriä ja selkeämmän tekstityypin. Vuonna 2005 Society for News Design -järjestö palkitsi lehden ulkoasultaan maailman parhaana sanomalehtenä. Lehden omistaa Verlag der Tagesspiegel GmbH, joka kuuluu Georg von Holtzbrinck -ryhmittymään.
Dalen kirkko (Vaksdal)

| Dalen kirkko Dale kyrkje |
| --- | --- |
 Kirkko vuonna 2016.
Sijainti:  Vaksdal, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1956
Suunnittelija:  Arnstein Arneberg
Materiaali:  kivi
Istumapaikkoja:  600
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dalen kirkko (norj. Dale kyrkje) on Vaksdalin kunnassa Vestlandin läänissä Norjassa sijaitseva kivinen pitkäkirkko vuodelta 1956.
Aiheesta muualla

Kuvia tai muita tiedostoja aiheesta Dalen kirkko (Vaksdal) Wikimedia Commonsissa
Derrick Coleman

| Derrick Coleman |
| --- | --- |

Henkilötiedot
Koko nimi:  Derrick D. Coleman
Syntynyt: 21. kesäkuuta 1967 (ikä 57) Mobile, Alabama
Kansalaisuus:   Yhdysvallat
Koripalloilija
Lempinimi:  DC
Pelipaikka:  Iso laitahyökkääjä/Pieni laitahyökkääjä/Sentteri
Pituus:  208 cm
Paino:  122 kg
NBA-varaus:  1. varaus New Jersey Nets, 1990
Pelaajaura
Yliopistojoukkueet
1986–1990:  Syracuse
Seurajoukkueet
1990–1995 1995–1998 1998–2001 2001–2004 2004–2005:  New Jersey Nets Philadelphia 76ers Charlotte Hornets Philadelphia 76ers Detroit Pistons
Maajoukkueet
1994:  Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Kanada 1994 | koripallo |  |
Derrick D. Coleman (s. 21. kesäkuuta 1967 Mobile, Alabama) on yhdysvaltalainen uransa lopettanut koripalloilija. Pääosin Isona laitahyökkääjänä pelannut Coleman valittiin vuonna 1991 NBA:n vuoden tulokkaaksi ja pelasi myös kerran NBA:n tähdistöottelussa vuonna 1994.
Coleman edusti 15 kautta kestäneellä urallaan suurimmaksi osaksi New Jersey Netsiä ja Philadelphia 76ersiä. Muut seurat olivat Charlotte Hornets ja Detroit Pistons.
Dalen kirkko (Fjaler)

| Dalen kirkko Dale kyrkje |
| --- | --- |
 Kirkko vuonna 2013.
Sijainti:  Fjaler, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1864
Materiaali:  puu
Istumapaikkoja:  510
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Dalen kirkko (norj. Dale kyrkje) on Fjalerin kunnassa Vestlandin läänissä Norjassa sijaitseva puinen pitkäkirkko vuodelta 1864.
Aiheesta muualla

Kuvia tai muita tiedostoja aiheesta Dalen kirkko (Fjaler) Wikimedia Commonsissa
Derrick Adkins

| Mitalit | Mitalit | Mitalit |  |
| --- | --- | --- | --- |
|  Derrick Adkins |  Derrick Adkins |  Derrick Adkins |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 400 m aitajuoksu |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 400 m aitajuoksu |  |
Derrick Adkins (s. 2. heinäkuuta 1970 Brooklyn, New York) on entinen yhdysvaltalainen 400 metrin aitajuoksija, lajin olympiavoittaja ja maailmanmestari.
Derrick Adkins sijoittui 400 metrin aitajuoksussa kuudenneksi Tokion MM-kilpailuissa 1991 ja seitsemänneksi Stuttgartin MM-kilpailuissa 1993. Vuonna 1994 hän alitti ensimmäisen kerran 48 sekunnin rajan ajallaan 47,70 s ja oli sinä vuonna maailman nopein lajissaan. Heinäkuussa 1995 hän juoksi Lausannessa ennätyksensä 47,54 s ja voitti kuukautta myöhemmin Göteborgin MM-kilpailuissa kultaa ajalla 47,98 s. Atlantan 1996 olympialaisten loppukilpailussa Adkins sivusi ennätystään ja voitti kultamitalin. Ateenan MM-kisoissa 1997 hän karsiutui välierissä. Hän lopetti uransa vuonna 2003.
Demokratisoituminen

Demokratisoituminen tarkoittaa siirtymistä toisesta vallitsevasta päätöksentekomuodosta demokratiaan. Yleisesti historiassa tapahtunut demokratisoituminen voidaan jakaa kolmeen eri aaltoon. Syitä päätöksentekomuodon vaihtamiseen ovat olleet muun muassa sota ja taloudelliset perusteet.
Päätäntävaltaa on siirretty kansalle äänioikeuden muodossa, ja yksinvaltiaiden hallinnosta on luovuttu.
Merkinnän syy: Kolme eri aaltoa?
Dobbs

Dobbs on sukunimi, joka on muun muassa seuraavilla henkilöillä:
Mattiwilda Dobbs (1925–2015), yhdysvaltalainen oopperalaulaja
Paul Dobbs (1970–2010), uusiseelantilainen ratamoottoripyöräilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dobby Dobson

Highland "Dobby" Dobson (1942 Kingston – 21. heinäkuuta 2020 Florida) oli jamaikalainen reggaelaulaja.
Dobson aloitti levyttämisen varhaisella 1950-luvulla skan ja rocksteadyn aikakaudella. Hän toimi useiden eri kokoonpanojen jäsenenä ja teki yhteistyötä muiden muassa Howard Barrettin, Sonia Pottingerin, Coxsone Doddin sekä Duke Reidin kanssa. Vuonna 1971 Dobson levytti Rupie Edwardsin tuottaman hitin "That Wonderful Sound", jota seurasi Ison-Britannian singlelistoilla menestystä saavuttanut "Endlessly". Dobsonin muihin merkittäviin kappaleisiin kuuluvat "Mexican Divorce" ja "Loving Pauper", joista jälkimmäisestä myös tuli laulajasta itsestään käytetty kutsumanimi.
Dobson aloitti toisen uran tuottajana, jona hän teki yhteistyötä muiden muassa The Meditationsin ja Barrington Levyn kanssa. Vuonna 1979 hän muutti New Yorkiin. Elokuussa 2011 hän sai Order of Distinctionin upseerinarvon. Dobson kuoli sairaalassa Floridassa kärsittyään Alzheimerin taudista ja COVID-19-tartunnasta.
Dobet Gnahoré

Dobet Gnahoré Festival du bout du monde -tapahtumassa (2018)
Dobet Gnahoré (s. 1983) on norsunluurannikkolainen laulaja, lauluntekijä, lyömäsoittaja ja tanssija.
Gnahoré syntyi musikaaliseen perheeseen, jonka isä Boni Gnahoré oli Norsunluurannikolla tunnettu lyömäsoittaja ja laulaja. Isä Gnahoré oli myös mukana perustamassa Abidjaniin Ki-Yi M'Bock -muusikkokylää. Dobet Gnahoré lopetti koulunkäynnin 12-vuotiaana ja asettui muusikkokylään oppimista varten. Ranskalaisen kitaristi Colin Laroche de Felinen saavuttua vierailulle Dobet Gnahoré aloitti tämän kanssa yhteistyön duossa nimeltään Ano Neko. Kaksikko vietti aikaa sekä Afrikassa että Ranskassa kiertämisen ja esiintymisen merkeissä. Vuonna 2004 ilmestyi duon ensimmäisenä albumina Ano Neko, josta tuli arvostelumenestys. Albumilla yhdistetään Norsunluurannikon melodiat ja kielet ghanalaiseen highlifen soitinnukseen. Sittemmin hän on kiertänyt pitkin Saharan eteläpuolista Afrikkaa ja omaksunut vaikutteita eri puolilta maanosaa. Esimerkiksi albumilla Miziki (2017) on vaikutteita Zimbabwen ja Kongon demokraattisen tasavallan musiikkityyleistä.
Gnahoré kypsyi laulajana Marseillessa, sillä hän pakeni Ranskaan kotimaansa levottomuuksia vuonna 1999. Hän osallistui Putumayo World Musicin Acoustic Africa -kiertueelle, joka suuntautui eri puolille Eurooppaa ja Pohjois-Amerikkaa. Gnahoré ja Laroche ovat yhdessä myös esiintyneet Vusi Mahlaselan ja Habib Koitén kanssa. Parilla on yhteinen tytär, jonka kanssa se asuu Ranskan maaseudulla. Gnahorén toinen levytys oli Na Afriki. Vuonna 2010 Gnahoré sai India Arien kanssa tekemästään coverversiosta laulaja Saden kappaleesta "Pearls" Grammy-palkinnon kategoriassa Best Urban/Alternative Performance. Gnahorésta tuli näin ensimmäinen Grammy-palkinnon saanut norsunluurannikkolainen muusikko.
Drake af Intorp

Drake af Intorp on sukupuuttoon kuolleen ruotsalaisen aateliston lyhytaikainen nimi, joka liittyi Länsi-Götanmaalla sijaitsevaan Intorpin maatilaan. Suvun vanhin tunnettu esi-isä Jöns Bengtsson eli 1300-luvulla ja on myös Stenbock -aatelissuvun esi-isä. Aikakauden tavan mukaan hänellä ei ollut sukunimeä, mutta hänet tunnistettiin polviorsilla varustetusta vaakunasta.
Jöns Bengtssonin suku on joskus kutsuttu myös Torpan suvuksi  Länghemin kunnassa sijaitsevan Torpan sukutilan mukaan. Hän oli paikallinen tuomari (Häradshövding).
Hänen poikansa tuomari Arvid Jönsson (noin 1376–1438) lisäsi vuonna 1421 vaakunaan kuusisakaraisen tähden. Tähti tulee Prika-perheestä, Arvid oli naimisissa Ingeborg Petersdotter Prikan kanssa.
Hänen poika Knut Arvidsson (1418-1459) oli myös tuomari ja asemies.
Arvid Knutsson (Sparre över stjärna), syntyi 1440 - luvulla, ja kuoli alkukesällä 1497, oli ruotsalainen valtuutettu, lakimies ja piiripäällikkö.
Der von Kürenberg

| Der von Kürenberg |
| --- | --- |
 Der von Kürenberg Manessen käsikirjoituksessa. (1305–1315).
Henkilötiedot
Ammatti:  runoilija
Kirjailija
Tuotannon kieli: keskiyläsaksa
Aikakausi:  1100-luku
Aiheesta muualla
Löydä lisää kirjailijoitaKirjallisuuden teemasivulta
Der von Kürenberg, der Kürenberger, on vanhin tunnettu minnelaulaja, joka todennäköisesti vuosina 1150–1170 Itävallassa sepitti pienet, kansanrunoudelle lähisävyiset lemmenlaulut, enimmäkseen Nibelungen-säkeiden muotoon. Muun muassa Franz Pfeiffer on pitänyt Kürenbergiä alkuperäisen Nibelungen-runoelman sepittäjänä, mutta teoria on sittemmin kumottu. Kürenbergerin laulut on julkaistu muun muassa Moriz Hauptin kokoelmassa Des Minnesangs Frühling ja Karl Bartschin kokoelmassa Deutsche Liederdichter.
Aiheesta muualla

Kuvia tai muita tiedostoja aiheesta Der von Kürenberg Wikimedia Commonsissa
Lisää luettavaa aiheesta Der von Kürenberg on Wikiaineistossa
Dalen piirikunta

Dalen piirikunta on yksi Alabaman piirikunnista Yhdysvalloissa. Se sijaitsee osavaltion lounaisosassa. Siellä asui vuonna 2019 49 172 asukasta, ja väestö on pienessä laskussa. Piirikunta perustettiin vuonna 1824. Piirikunnan hallintokeskus ja myös suurin kaupunki on Ozark.
Historia

Dalen piirikunta perustettiin 22. joulukuuta 1824, ja se nimettiin georgialaisen Samuel Dalen mukaan. Vuonna 1841 Coffeen piirikunta irtautui Dalen piirikunnasta ja vuonna 1868 Genevan piirikunta muodostettiin Dalen piirikunnan eteläisistä osista. Houstonin piirikunta irtautui piirikunnan kaakkoisosista. Dalen piirikunnan hallintokeskusta on siirretty kaksi kertaa: ensin se oli Daleville, sitten se siirrettiin Newtoniin, ja lopulta nykyiseen Ozarkiin 1870.
Väestö

Piirikunnassa asui vuonna 2019 49 172 asukasta, ja väestö on pienessä 2,1 prosentin laskussa (2010-2019). Asukkaista ulkomailla syntyneitä on 3,5 prosenttia. Piirikunnassa asuu noin viisituhatta veteraania.
Der totale Widerstand

| Der totale Widerstand: Eine Kleinkriegsanleitung für Jedermann> Alkuperäisteos |
| --- | --- |
Kirjailija:  Hans von Dach
Kieli:  saksa
Julkaistu:  1957

Löydä lisää kirjojaKirjallisuuden teemasivulta
Der totale Widerstand: Eine Kleinkriegsanleitung für Jedermann on sissisodankäynnin opaskirja, jonka on kirjoittanut sveitsiläinen upseeri Hans von Dach vuonna 1957. Teoksen julkaisi sveitsiläinen aliupseeriliitto. Kirjasta on tehty useita painoksia ja käännöksiä.
Kirjan tarkoituksena oli valmistaa tilanteeseen, jossa Varsovan liitto miehittäisi Sveitsin. Kirjassa ohjeistetaan, kuinka miehitystä vastaan voi taistella.
Suomennoshanke

Kirjan suomensi nimellä Vastarintaopas vuonna 1981 sitä Suomen oloihin täydentäen Itsenäisyyden Puolesta (IP) -kansalaisjärjestön pääsihteeri Pertti Riutta. Hanke oli salainen ja suomennos tarkoitettu yksityisesti jaettavaksi vain luotetuille henkilöille, sillä Riutta oli perustanut myös Neuvostoliiton miehityksen varalta salaisen vastarintaorganisaation, Pohjantähden. Suomennoksen painatti salaa Ranskan tiedustelupalvelu DGSE. Yhteyden ranskalaisiin järjesti IP:n puheenjohtaja Heikki Eskelinen, joka osallistui kirjan toimitustyöhön. Suomennosta painettiin vain sata kappaletta, joista Riutta ehti tiettävästi jakaa kymmenkunta. Suomen viranomaiset takavarikoivat koko painoksen pidättäessään Riutan ja Eskelisen vakoilusta Ranskan hyväksi Neuvostoliittoa vastaan keväällä 1982.
Colchester United FC

Colchester United FC:n kotistadion Colchester Community Stadium.
Colchester United Football Club on englantilainen jalkapalloseura. Se pelaa kaudella 2021–2022 Englannin neljänneksi korkeimmalla sarjatasolla kakkosliigassa. Se putosi kaudeksi 2008–2009 ykkösliigaan pelattuaan kahden kauden ajan ensimmäistä kertaa historiassaan Englannin toiseksi ylimmällä liigatasolla mestaruussarjassa.
Colchester United pelaa kotiottelunsa 10 000 katsojaa vetävällä Colchester Community Stadiumilla kaudesta 2008–2009 lähtien. Joukkueen managerina toimii John Ward.
Aiheesta muualla

Virallinen sivusto (englanniksi)
Englannin kakkosliiga 2019–2020
Bradford City
Cambridge United
Carlisle United
Cheltenham Town
Colchester United
Crawley Town
Crewe Alexandra
Exeter City
Forest Green Rovers
Grimsby Town
Leyton Orient
Macclesfield Town
Mansfield Town
Morecambe
Newport County
Northampton Town
Oldham Athletic
Plymouth Argyle
Port Vale
Salford City
Scunthorpe United
Stevenage
Swindon Town
Walsall
Drake & Josh

| Drake & Josh |
| --- | --- |

Tyyli:  Tilannekomedia
Kestoaika:  24 minuuttia
Luoja(t):  Dan Schneider
Pääosissa:   Drake Bell  Josh Peck  Nancy Sullivan  Jonathan Goldstein  Miranda Cosgrove 
Alkuperämaa:   Yhdysvallat
Alkuperäiskieli:  englanti
Verkko:  Nickelodeon
Esitetty:  11. helmikuuta 2004 – 16. syyskuuta 2007
Tuotantokausia:  4
Jaksoja:  57
Tunnuskappale:  "I Found A Way" esittäjä ja Drake Bell
Tuotanto
Tuottaja(t):   Robin Weiner (Tuotantokausia 1: valvova tuottaja, Tuotantokausia 2-4)  Joe Catania (Tuotantokausia 1: apulaistuottajan; vastaava tuottaja, Tuotantokausia 3-4)  Bruce Rand Berman (Tuotantokausia 4) 
Vastaava(t) tuottaja(t):  Dan Schneider
Säveltäjä(t):   Drake Bell  Michael Corcoran 
Tuotantoyhtiö(t):   Schneider's Bakery  Nickelodeon Productions 
Levittäjä:  ViacomCBS Domestic Media Networks
Aiheesta muualla
IMDb
Drake & Josh on Dan Schneiderin luoma televisiosarja, jota on esitetty Nickelodeon-televisiokanavalla vuodesta 2004. Pääosia sarjassa esittävät Drake Bell (Drake Parker) ja Josh Peck (Josh Nichols) muita näyttelijöitä ovat mm. Miranda Cosgrove (Megan Parker), Jonathan Goldstein (Walter Nichols) ja Nancy Sullivan (Audrey Parker-Nichols).
Cus D’Amato

Cus D’Amato vuonna 1959.
Constantine ”Cus” D’Amato (17. tammikuuta 1908 Bronx, New York – 4. marraskuuta 1985) oli yhdysvaltalainen nyrkkeilymanageri ja -valmentaja, jonka suojatteihin kuului monia maailmanmestareita, kuten Floyd Patterson, José Torres ja Mike Tyson. Monet menestyneet nyrkkeilyvalmentajat, kuten Teddy Atlas, Kevin Rooney ja Joey Fariello olivat myös D’Amaton ohjauksessa.
Menestyksekkäiden suojattiensa lisäksi D’Amato muistetaan halustaan vastustaa nyrkkeilijöitä riistäviä promoottoreita, kuten James D. Norrisia. Hän ei ikinä ottanut ottelijansa palkkioista merkittäviä osuuksia, harvoin jopa niinkään paljon, että olisi saanut omat kustannuksensa peitettyä.
Elämä

D'Amato avasi 22-vuotiaana Jack Barrowin kanssa Empire Sporting Clubin Gramercy Gymille. Hän asui vuosia salilla ja etsi koko ajan mestariksi sopivaa. Monta kertaa hän oli vähällä onnistua, mutta menetti nyrkkeilijänsä aina muille managereille, joilla oli paremmat yhteydet. Yksi D’Amaton löytämistä nyrkkeilijöistä oli Rocky Graziano, josta kuitenkin tuli maailmanmestari toisten managerien ohjauksessa.
Nuori Floyd Patterson tapasi D’Amaton tämän salilla, ja voitettuaan kultamitalin vuonna 1952 Helsingin olympialaisista keskisarjasta, hän teki D’Amaton kanssa ammattilaissopimuksen. Patterson oli D’Amaton suojatti aina Pattersonin ja Sonny Listonin mestaruusotteluun saakka. D’Amato ei halunnut nyrkkeilijänsä ottelevan voimakkaista iskuistaan tunnettua Listonia vastaan ja sanoutui irti tämän managerin tehtävistä pian.
D’Amatolla oli silmää lahjakkuudelle, ja häntä luonnehdittiin legendaksi jo eläessään. Tysonin löytäessään hän oli jo vetäytymässä eläkkeelle, mutta päätti jatkaa nähtyään Tysonissa tulevan mestarin. Hän valmensi ja ohjasi Tysonia kuolemaansa asti.
Aiheesta muualla

Lyhyt D'Amaton elämäkerta (englanniksi)
Vahlajärvi

| Vahlajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°24′31″N, 24°38′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Kukkiaan 
Järvinumero:  35.781.1.012
Mittaustietoja
Pinnankorkeus:  124,9 m  
Rantaviiva:  1,807 km  
Pinta-ala:  15,144 ha  
Saaria:  ei saaria 
 fiVahlajärvi 
Vahlajärvi  on Pirkanmaalla Pälkäneellä Luopioiste lähellä ja Laipanmaan metsäalueella sijaitseva järvi.
Maantietoa

Järven pinta-ala on 15,1 hehtaaria ja se on 600 metriä pitkä ja 400 metriä leveä. Sen etelärannalla sijaitsee jyrkänne, mutta muualla rannat ovat loivempia. Järvellä ei ole kartan mukaan saaria. Sen rantaviivan pituus on 1,8 kilometriä ja sen rannat ovat metsämaata. Sen pohjoisrannalle on rakennettu vapaa-ajan asunto. Sinne johtaa tie Niittylahdelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kukkian alueeseen (35.781) se kuuluu. Järven vedenpinnan korkeus on 124,9 metriä mpy. Siihen on johdettu kaksi ojaa, joista toinen on Pihtilammen laskuoja. Järven oma laskuoja yhtyy Heinäjärven laskuojaan, joka laskee Niittylahdessa Kukkian Läyliään.
Historiaa

Vuoden 1855−1856 Kalmbergin kartastossa järven nimi oli kirjoitettu ”Leipäjärvi”. Sen laskujoki juoksi Heinäjärven, jota kutsuttiin silloin ”Rautajärveksi”, kautta Kukkiaan. Vuoden 1956 peruskartassa ei järvelle tullut vielä metsäteitä, mutta niitä näkyy seuraavassa vuoden 1977 kartassa. Mökkiä ei ole vielä vuoden 1987 kartassa.
Daburiyya

| Daburiyya |
| --- | --- |
 Näkymä kylään.
 Daburiyya
 Koordinaatit: 32°41′31″N, 35°22′18″E 
Valtio:  Israel
Hallintoalue:  Pohjoinen
Väkiluku (2018):  10 402
Infobox OKVirheellinen NIMI-arvo: 
Daburiyya (arab. دبورية‎; hepr. דַבּוּרִיָּה‎) on kylä Israelissa Pohjoisella hallintoalueella. Sen asukkaiden enemmistö on islaminuskoisia arabeja. Vuoden 2018 lopussa kylän asukasluku oli 10 402.
Maantiede

Daburiyya sijaitsee Israelissa Taborvuoren juurella.
Historia

Nykyinen Daburiyya on yhdistetty Raamatussa mainittuun Daberatiin. Paikannimi on puolestaan liitetty tarinoissa profeetta Deboraan. Paikalla tehdyissä arkeologisissa tutkimuksissa on löydetty esimerkiksi vanhan linnoituksen ja kirkon jäänteet. Alueella on myös hautoja ja vesisäiliöitä. Historiallisissa lähteissä paikannimi Daburiyya mainitaan arabi-maantieteilijän teoksessa 1200-luvulta. Osana Israelia Daburiyyasta tuli oma kuntansa vuonna 1961.
Väestö

Daburiyyan asukasluku oli vuoden 2018 lopussa 10 402. Vuonna 2002 vastaava lukema oli 7 690 ja vuonna 1968 2 590. Kylän asukkaat ovat lähinnä arabeja ja uskonnoltaan muslimeja.
Aiheesta muualla

Kuvia tai muita tiedostoja aiheesta Daburiyya Wikimedia Commonsissa
Kylän rakennuksia.
Demokratiamuuri

Demokratiamuuri (kiin.: 西单民主墙; pinyin: Xīdān mínzhǔ qiáng) oli Pekingin Xidanin kaupunginosassa sijainnut muuri, johon ihmisten sallittiin vuosina 1978–1979 Kiinassa vallinneen lyhyen poliittisen suojasään aikana kiinnittää erilaisia poliittisia kannanottoja sisältäneitä viestejä. Muurin ympärille syntyi niin sanottu demokratiamuuriliike, joka kukoisti jonkin aikaa.
”Pekingin kevät”

Kyseessä oli erään bussivarikon muuri, josta tuli suosittu kiinnityspaikka julisteille marraskuussa 1978, kun vuoden 1976 Tiananmenin välikohtauksen uudelleenarviointi innosti kiinalaisia vapaampaan mielipiteiden ilmaisuun. Kiinan johtajaksi kohoamassa ollut Deng Xiaoping ilmaisi julkisen tukensa demokratiamuuriliikkeelle, joka suuntautuikin alkuvaiheessa pääasiassa hänen maolaisia vastustajiaan vastaan. Keväällä 1979 liike levisi Pekingistä eri puolille Kiinaa ja alkoi vähitellen arvostella yhä avoimemmin kommunistista puoluetta mielenosoituksissaan ja lehtisissään. Lopulta Deng kääntyi liikettä vastaan, ja sen vaientaminen aloitettiin pidättämällä maalis–huhtikuussa 1979 joukko liikkeen oikeistosiiven johtavia edustajia. Mao Zedongin ajoista poiketen pidätetyt demokratiamuuriliikkeen johtajat tuomittiin pelkästään vankeuteen, ei kuolemaan.
Liikkeen maltillisempi suuntaus sai jatkaa toimintaansa, mutta mielenosoitusten alettua uudelleen liikkeen tukahduttamista jatkettiin marraskuussa 1979. Pekingin kaupunginhallitus ilmoitti joulukuussa 1979 Xidanin demokratiamuurin sulkemisesta. Erääseen Pekingin lähiöön kuitenkin perustettiin sen viralliseksi seuraajaksi uusi muuri, johon sai kiinnittää julisteita rekisteröitymällä omalla nimellään. Osa demokratiamuuriliikkeestä jatkoi toimintaansa vielä 1980-luvun alussa.
Demokratiamuuriliike oli aatteellisesti hajanainen, mutta sitä yhdisti näkemys demokraattisten instituutioiden luomisen välttämättömyydestä. Pääosa liikkeen kannattajista halusi Kiinan sosialismin uudistamista ja demokratisoimista, mutta osa kannatti kokonaan sen hylkäämistä. Jälkimmäiseen ryhmään eli niin sanottuun oikeistoon kuului muun muassa Wei Jingsheng.
De la Gardien sotaretki

De la Gardien sotaretki oli vuosina 1609–1610 tapahtunut Jakob De la Gardien johtama sotaretki, jolla Ruotsi pyrki tukemaan Moskovan Venäjän valtaistuimelle noussutta Vasili Šuiskia.
Taustaa

Sotaretken taustana oli niin sanottu sekasorron aika, johon Venäjä oli joutunut Rurikin hallitsijasuvun sammuttua. Tämä mahdollisti Ruotsin ja Puolan sekaantumisen Venäjän sisäpolitiikkaan. Kumpikin valtio pyrki voimakeinoin tukemaan omaa ehdokastaan hallitsijaksi. Ruotsin ehdokkaana oli Vasili Šuiski, joka oli luvannut Viipurin sopimuksessa Ruotsille palkkioksi avusta Käkisalmen läänin.
Sota

Sotaretki alkoi 11. maaliskuuta 1609 Viipurista, kun Jakob De la Gardien johtama 5 000 miehen armeija aloitti marssinsa Kaprion, Iivananlinnan ja Novgorodin kautta kohti Moskovaa. Kaupunki miehitettiin 12. maaliskuuta 1610. Armeija kärsi kuitenkin Klušinon  taistelussa 4. heinäkuuta 1610 murskaavan tappion puolalaisia vastaan, ja sen jäännökset joutuivat vetäytymään takaisin Ruotsin alueelle. Kun Venäjän valtaistuimelle noussut Puolan ehdokas Vladislav Vaasa kieltäytyi luovuttamasta Käkisalmen lääniä, Ruotsi aloitti Venäjää vastaan Inkerin sodan.